
Седемте смъртни гряха
Епизод 3 – Горделивост-   7S 003
Участници:

Мъже
Жени

Диктор


съученичка
Максимилиан Зандер


Елизабет Ясперс

Максимилиан Зандер


Надин Зандер
К.-Х. Бройнингер


Меги Шмит

Доминик Бултхаупт


Сабрина Келер

Д-р Кнехт


Сабрина Келер(актриса)
Проф. Бушман

Франк К.

Диктор:
От  край време хората се вълнуват от въпроса за злото. Откъде се появява тъмната ни страна? Къде се намира тя?


600 години след Христос папа Григорий дава на най- гибелните пороци име, което вече никой няма да забрави: седемте смъртни гряха.
Женски глас:
Леност, похот, завист, алчност, чревоугодничество, гняв… 

Диктор:
и „супербия”, горделивостта. През Средновековието е смятана за най- лошият от всички грехове, защото горделивецът се мисли за по- важен от Бог.

Днес учените изследват бездните в душите ни. Всеки от нас ли може да се превърне в смъртен грешник? Кое кара някои от нас, да се възприемат като  господари над живота и смъртта? Както в следния случай.
Надпис:


Седемте смъртни гряха.
Надпис:


Браунфелс, 20 април 2002
Диктор:
20 април 2002. В горичка край Браунфелс в Горна Бавария бягащ за здраве човек намира трупа на Тереза М. Родителите и я обявили за изчезнала три дни преди това. На местопрестъплението полицаите намират презерватив. Улика за сексуално престъпление?

Тереза М. била ученичка в близкия елитен пансион Бернег. Смъртта и е шок за съучениците и.
Съученичка:
Тя беше добра и мила с всички. Всички я обичаха. Честно казано, не мога да си представя, кой може да направи такова нещо.

Диктор:
Много скоро доста улики насочват подозренията на следователите към двама ученици в пансиона: Максимилиан Зандер, вляво на снимката, и Франк К.

По време на разпита К. се срива психически: Той твърди, че Зандер е убил Тереза М. Той само помагал на приятеля си. Зандер е задържан веднага. Когато трябва да го  закарат в полицейското управление, той успява да избяга. V Над един час той държи съучениците и учителите си под напрежение. Полицейски психолог се опитва да разубеди Зандер от самоубийството. Съучениците заснемат драмата с мобилните си телефони. До самия край.VV Самоубийството на Зандер е индиректно самопризнание. Но наистина ли той е убиецът на  Тереза М.? И ако да- какъв е мотивът му? Полицията прибира няколко видеофилма, заснети от съученици или от самия Зандер.
М. Зандер/запис/:
А останалата паплач е там!
Диктор:
Но могат ли да предоставят те улики за скритите причини за деянието? В началото разследващите действат слепешката. Няма никакви улики за мотив. Аутопсията показва, че не става дума за сексуално престъпление. Полицията се концентрира напълно върху Франк К. Само той знае, защо Тереза М. е трябвало да умре. Но той мълчи.
Надпис:
Карл- Хайнц Бройнингер, главен криминален инспектор
К. -Х. Бройнингер:
Той не ни каза абсолютно нищо за причините за престъплението. През цялото време твърдеше само, че идеята била на Зандер, Зандер е изработил плана, Зандер е извършил престъплението.
Диктор:
Но следователите се натъкват на следи, които вероятният извършител е оставил на лаптопа си и в интернет. Зандер е имал собствен блог и е членувал в няколко форума в интернет. Предпочитанията му клонят към специализирани сайтове за престъпления и криминални случаи.
К.- Х. Бройнингер:
Зандер  е бил много активен в тези форуми. С течение на времето публикациите му се фокусират все повече и повече върху „перфектното престъпление”. 
Диктор:
„Възможно е”- пише Зандер в един сайт- „ да извършиш престъпление, за което никога да не бъдеш подведен под съдебна отговорност.”


Трябвало ли е Тереза М. да умре, защото Максимилиан Зандер е искал да извърши перфектно убийство? Три дни след арестуването си К. нарушава мълчанието си.

К.-Х. Бройнингер:
К. каза, че Зандер дошъл при него един ден и му казал, че иска да извърши нещо много голямо и че К. трябва да му помогне. Това, което Зандер планирал, било престъплението. Убийството.
Диктор:
Зандер убеждава приятеля си да му помогне да изпълни плана за убийството. V Коя ще е  жертвата, не било от съществено значение. Изборът пада върху Тереза М., момиче, с което да не бъдат свързани после двамата ученици. V  Наистина ли Тереза М. е трябвало да умре, защото Максимилиан Зандер искал да докаже гениалността си? V Убийство като експеримент? Убийство от горделивост?


V Кой е бил този Максимилиан Зандер? Психопат или нормален младеж, в чието развитие нещо тотално се е повредило? V Как един интелигентен, млад мъж с най- добри перспективи се превръща в убиец? VV

Максимилиан Зандер произхожда от заможно семейство. Той е добре изглеждащ, интелигентен, спортен тип. V От 1998 г. Зандер е ученик в  елитен пансион в Бернег. 230 деца и младежи живеят тук. Още 70 външни ученици посещават училището в пансиона, но живеят у дома си. Като Тереза М. Vv Максимилиан Зандер и Франк К. са ученици в 13-ти клас. И  двамата са на прага на  дипломирането си.
Надпис:
Доминик Бултхаупт, бивш съученик
Д. Бултхаупт:
Зандер беше винаги пълен с идеи. Той беше човек, който винаги искаше да бъде център на вниманието и го правеше. Той не чакаше, някой да се заинтересува от него, а сам насочваше вниманието на другите към себе си.
Надпис:
Елизабет Ясперс, бивша детегледачка при семейство Зандер
Е. Ясперс:
Максимилиан всъщност беше много очарователно момче, който просто усети, според мен твърде рано, усети влиянието си върху околните.

Диктор:
В хода на разследването криминалистите получават една много по- ясна представа за Максимилиан Зандер.

Надпис:
Карл- Хайнц Бройнингер, главен криминален инспектор
К.- Х. Бройнингер:
Надменен, арогантен, със силна склонност към себепредставяне: И за всички тези  черти на характера, преди всичко увеличени в такъв размер, в психологията има термин. Психолозите говорят за „нарцистична личностна структура”.
Диктор:
Хамбург, Клиника Асклепиос- север. Главният лекар на отдел по съдебна и патологична психиатрия, д-р Гунтрам Кнехт, лекува тук престъпници, включително такива с нарцистична личностна структура.
Д-р Кнехт:
Нарцисизмът е, така да се каже, смесица от грандиозна представа за себе си, т.е. пациентите или хората са много арогантни, егоистични и  напълно уверени в себе си. Те изпитват силна нужда от възхищение и много трудно могат да се поставят на мястото на другите.

Диктор:
Качества, които явно пасват на Максимилиан Зандер. Младият мъж се смятал за нещо изключително. И бил суетен. А това също е качество на нарцисизма.

Понятието „нарцисизъм” води началото си от гръцката митология. Там е описан младежът Нарцис, който се влюбва в собствения си образ. На този митичен персонаж Фройд кръщава своята теория на „нарцисизма”, в която става дума основно за самовлюбеността. Но как  развива някой като Максимилиан Зандер нарцистична личност? И как нарцисистът става убиец?

Търсенето на следи води до езерото Щарнбергерзее. Тук Максимилиан прекарва своето детство, в импозантна вила с идеално разположение. Баща му е директор на  частна Мюнхенска банка. Когато Максимилиан се ражда през 1982 година, три години след сестра си Надин, радостта на родителите е голяма. Надяват се, един ден Максимилиан да тръгне по стъпките на баща си.

Родителите на Зандер никога не са направили публични изявления за сина си. Дори и днес, четири години след престъплението, те не дават интервюта. За разлика от сестра му Надин. Тя вече не поддържа контакт с родителите си. Дори смъртта на брат и не променя нещата.
Надпис:
Надин Зандер, сестра на Максимилиан Зандер
Надин Зандер:
Имахме хубава къща, родители, които можеха да си позволят всичко и нищо не ни липсваше. Вероятно така изглеждаше отстрани. Но сега, след време, мисля, че някои неща са ни липсвали, ако трябва да бъда честна.
Диктор:
V Максимилиан е гордостта на бащата. Син за образец.

Надин Зандер:
Винаги бяхме натъкмени и нагласени, а Макс беше винаги център на вниманието. Винаги.

Диктор:
Но семейното ежедневие е белязано с отсъствието на родителите.

Е. Ясперс:
Бащата беше често на път. Когато работеше, работният му ден продължаваше по 14 часа и пътуваше често по служебни дела. Майката също много често отсъстваше. Така че много често сами си организирахме ежедневието.

Диктор:
V Успехът става ключова дума за младия Максимилиан. Той има хубави оценки, спортува много. Понеже родителите му са толкова рядко в къщи, го затрупват щедро със скъпи подаръци. Той винаги има най- скъпите спортни пособия, най- скъпата екипировка. Радва се на успех и сред момичетата. На тенискорта той разкрива една друга страна.
Надин Зандер:
Станеше ли дума за спорта, амбицията му излизаше навън. Ако загубеше, така се разгневяваше, че не можех да го позная.  VV Някъде там дълбоко трябва да е имало нещо, което той не е можел да контролира.
Диктор:
Зандер бил нарцисист. Нарцисистите се смятат за нещо изключително. И те могат да са крайно агресивни, преди всичко, когато губят или се чувстват обидени.
Д-р  Кнехт:
Обидата по принцип е проблем. Никой не иска да чувства оскърбление. На нарцисистите им е още по- трудно, защото те са хванати в капана на представата за собственото си величие. Това е като кулис, който заплашва да се срути всеки момент, който в действителност е нестабилен и не дава душевно равновесие и затова огорченията са много интензивни и предизвикват силни афекти на гняв.

Диктор:
От 12 годишна възраст Максимилиан Зандер редовно има приятелки. Обикновено след няколко седмици обаче губи интерес. Никога не е отхвърлян. Още не.
Надин Зандер:
Мисля, че беше за деветнадесетия ми рожден ден. Организирах парти и там имаше мои приятелки, с едната от които той се разбираше добре. Тя също го намираше за много чаровен.  Аз познавах нагласата и- тя по- скоро се забавляваше, ей така, за разнообразие с някой по- малък. Беше по- голяма от него с три години.  И го „поотвори” за някои неща, защото той нямаше много опит. Но после го обърна някак- си малко на игра
Меги Шмит:
Така е много сладникаво! Става. Малко като в детската градина.VV
Надпис:
Проф. Брад Бушман, изследовател на агресията
Проф. Бушман:
Когато нарцистичните мъже се почувстват обидени от жена, те често реагират с насилие.
Диктор:
Американският учен Брад Бушман изследва връзката между нарцисизма и агресията. Той разработва експеримент, с който може да се разбере, в каква степен нарцистичните мъже са склонни към насилие. V С помощта на въпросник  Бушман и сътрудниците му проверяват колко нарцистични са участниците.


Въпросникът например съдържа  изречението:” Ако  можех да управлявам света, той щеше да е по- добро място за живеене.” V  След това тестваните лица трябва да напишат есе. Казват им, че това есе ще бъде оценено  после от друг участник. В действителност няма друг участник. Помощниците на Бушман проверяват работите сами.
Проф. Бушман:
Участниците получават оценка” слаб” със забележка: „Едно от най- лошите есета, който съм чел някога”.
Диктор:
V Тестваното лице сега може да направи тест за реактивност срещу мнимия причинител на обидата. При теста го оставят да победи. При това той може да наказва противника си като му пуска  шум в слушалките.

При ниво 10 шумът е толкова силен, че може да предизвика сериозни увреждания на ухото. Колкото по- агресивно е тестваното лице, толкова по-високо ниво избира то.
Проф. Бушман:
V При получена лоша оценка на есето - Участниците със силно изразена нарцистична личност бяха най- агресивни. Те наказваха противниците си с максималната сила на звука.
Диктор:
Със своя експеримент Бушман успява да докаже следното: Когато нарцистични хора бъдат оскърбени, те могат да реагират изключително агресивно. И това, въпреки, че по принцип не са склонни към насилие.


V Максимилиан Зандер очевидно има голям агресивен потенциал. На обиди той реагирал точно като участниците в експеримента. V Но как е било възможно да стигне дотам, че просто да убие момиче? Дали и от нея се е почувствал засегнат,  както преди това от приятелката на сестра му Надин? VVV Смята се, че от нарцистично нарушение на личността страда около 1 процент от населението. Но почти всеки има нарцистични черти. Да обичаш себе си, по принцип не е лошо. Но къде е границата?


Ключът е във възпитанието. Децата трябва да развиват здраво, но не прекомерно самочувствие. Девизът гласи: Похвали- да, но не на всяка цена!
Проф. Бушман:
Дълго време важеше максимата: Заздравявайте самочувствието на децата и те няма да вземат дроги, ще имат хубави оценки и няма да са склонни към насилие.  Аз смятам, че децата първо трябва да заслужат похвалата, тогава и самочувствието им ще е оправдано.
Диктор:
Децата трябва да се научат да се справят със загубите. Само така ще изградят силна и стабилна личност. И ще могат да реагират на обидите спокойно, за разлика от нарцисистите. V От март 2000 Максимилиан Зандер има собствен сайт в интернет- блог. VV За публикациите си в интернет- форумите той използва никнейма „Макс-айкю““. Понякога използва и псевдонима „Леополдльоб 82”. За следователите от случая с убийството на Тереза М. това е важен знак. VV  Студентите Натан Леополд и Рихард Льоб убиват през 1924 година 14- годишното момче Боби Франк.


Те се смятат за толкова свръхинтелигентни, че смятат, че никога няма да бъдат хванати. Но очила, които  забравят на местопрестъплението, насочва полицаите към тях. Леополд и Льоб нямат истински мотив. Изявлението, което дават пред съда е, че са искали да извършат „перфектното убийство”. VV Този случай ли е вдъхновил Максимилиан Зандер, да убие Тереза М.?- Отговорът на този въпрос знае само един човек: съучастникът му Франк К.


През март 2003 е образуван процес…. Доказателственият материал и изявленията на Франк К.  убеждават съда, че не той, а Зандер е убиецът на Тереза. V Франк К. е осъден на седем години и шест месеца за съучастничество. V Вече повече от 4 години той излежава присъдата в затвора Нойбург- Херенвьорт. VVМесеци наред 23-годишният затворник отказва да даде интервю. През април 2007 той най- сетне склонява. Ръководството на затвора разрешава интервюто, при условието да не бъде показвано лицето му.

Надпис:
Франк К., съучастник
Франк К.:
Наистина нямам отговор на въпроса, защо направих това. От тогавашната ми гледна точка, това беше  лудория като всяка друга, само че след тази някой вече не е жив. VV
Диктор:
Максимилиан Зандер и Франк К. се запознават през септември 1998 в пансиона Бернег. 16- годишният Зандер е сложен в една стая с една година по- малкия от него К. 

Франк К.
Той ме впечатляваше, и не само мен и не знам, как да го oпиша, но беше тип, който върви винаги само напред, винаги имаше цел пред себе си и следваше само нея. Не го интересуваше нищо встрани от нея.

М. Зандер:

Хей, ти си Давид, нали? Хей, това е Давид от седмокласниците. Vvv Но това е супер на вкус!
Франк К.
Аз бях под негово влияние и исках да бъда като него. Чувствах се утвърден и можех да се движа в училището по съвсем друг начин, просто принадлежах на Макс Зандер.

Надпис:
Д-р Гунтрам Кнехт, съдебен психиатър
Д-р Кнехт
Нарцисистите не се интересуват от приятелства в класическия смисъл. При тях става въпрос всъщност за следното: Може ли другият да ми осигури възхищение и подкрепа? Мога ли аз да му повлияя в една или друга насока, да го използвам? 
Диктор:
В пансиона Максимилиан Зандер през цялото време има възможност да се мери с другите и да се доказва. Той винаги има най- новите компютърни игри, хвали се със скъпи дрехи, на 18 години кара кабрио, подарено от баща му.... И обича да си прави шегички за сметка на другите.
Надпис:
Доминик Бултхаупт, бивш съученик на Зандер
Д. Бултхаупт:
Спомням си, как веднъж заедно с Франк, провесиха Патрик, моя съквартирант, от този прозорец и на всичкото отгоре, бяха заръчали на някого да заснеме случката.


VV Той викаше, беше уплашен до смърт, а Зандер само се смееше.  V Патрик беше в смъртна опасност: ако беше паднал, щеше да е мъртъв. VVV
Диктор:
Заснетото с мобилен телефон видео обикаля всички. Училищното ръководство реагира със санкции: Зандер получава едномесечна забрана за излизане. Неговата надменност намира отдушник.
Франк К.
Той се затвори. Ясно, след като не можеше да излиза. Стоеше в стаята на компютъра постоянно и така попадна на тези неща в интернет.
Диктор:
Зандер търси в интернет и събира информация за криминални случаи,… като се запасява с литература за разкриване на престъпления.  V Освен К. никой не забелязва, че той е по пътя към тъмния свят на убийствата.
Франк К. 
Преди заспиване си представяхме неща, които ще направим с учителите, докато той започна да фантазира за своето „перфектно убийство”… VV Разбира се, това беше шега. Тогава нямах представа, че той някак- си  е повярвал в това или че има намерение да прави нещо.
Диктор:
V От книгите Зандер разбира, че не е възможно „перфектно убийство”, защото все някоя следа води до престъпника. Разбира също така, че е трудно да обвиниш убиец, ако липсва мотив, т.е. ако няма реална причина за престъплението. Той се прехласва от случая със снайпериста във Вашингтон, който безогледно убива десет души и се чувства като Бог.

Франк К:
Той се вдъхновяваше от идеята, да направи това, за което никой не се е осмелил.
М. Зандер:
Да го направиш по- добре, това си е цяло предизвикателство.
Франк К.
Докато в един момент каза:” Да, нека да го направим.“
Диктор:
Зандер действително иска да извърши убийство. VV Убийство за задоволяване на своята горделивост. Но какво е отприщило внезапния му порив, да убива? VVОскърбен ли е бил?V  Полицията търси мотив.
Надпис:
Карл- Хайнц Бройнингер, криминален главен инспектор
К.-Х. Бройнингер:
Основното в плана на Зандер за „перфектното престъпление” било, да няма никаква пресечна точка между извършителя и жертвата. И наистина нямаше никаква връзка между двамата- между Зандер и К. и жертвата Тереза.

Диктор:
Но е имало друга връзка: Сабрина Келер. Няколко месеца преди убийството Сабрина и Зандер са били гаджета.
Надпис:
Сабрина Келер, бившата приятелка за Зандер
Сабрина Келер:
Макс много се стараеше, ухажваше ме упорито и това ме впечатляваше. V Правеше всичко за мен, вземаше ме с кабриото, черпеше ме, просто всичко. V Чак по- късно забелязах, че някои други неща сякаш липсваха. V След около два месеца скъсах с него. Просто имах някакво особено чувство, винаги мислех, че някак- си ми е празно. Липсваше ми нещо.
Диктор:
Малко след това Сабрина тръгва с друг.
Макс
Здрасти

Сабрина
Здрасти
М. Зандер:
Е, смешнико!
С. Келер(актриса):
Остави го на мира. Няма смисъл.  Поне от него ще излезе нещо, за разлика от теб.

С. Келер:
Ужасно много го нараних, знам. Това го заболя. Виждаше се. VV
Диктор:
В Зандер бушуват страсти. И той е склонен към насилие- силно експлозивна ситуация. Ще направи ли нещо на Сабрина?  VV За разлика от друг път гневът му не намира отдушник. Опасно развитие при хора с нарцистична наклонност.
Надпис:
Д-р Гунтрам Кнехт, съдебен психиатър
Д-р Кнехт:
Ние изхождаме от факта, че има обида, има силен гняв и този силен гняв изстива, един вид се превръща  в „хладен гняв”. Този гняв може да бъде обобщен в омраза към жените и именно това може да бъде мотив за различни действия, насочени към отмъщаване на жените.
Диктор:
Навярно Максимилиан Зандер развива точно такъв хладен гняв. Това, че Сабрина го е изоставила, не е мотивът, а поводът за неговия план: да извърши убийство, което не може да бъде разкрито.

Надпис:
Франк К, съучастник
Франк К.
Истинската история започна, когато както си стояхме на двора в междучасието той каза: „ Добре, следващата, която излезе през тази врата, тя ще е.” VV Накрая той каза: „С нея ще го направим.” И се впусна в това. И аз след него.
Д-р Кнехт:
Имаме случаи, когато извършителите си вървят из града, виждат жени, които могат да са потенциалните им жертви  и се опияняват от възможността, това да е тяхната жертва.

Франк К.
Тогава започнахме да следим всичко, каквото прави тя. V Знаехме всичко за нея.

Диктор:
V Двамата ученици искат да подведат полицията с фалшива следа и да симулират убийство със сексуален мотив. Те поръчват от интернет дилдо. VV За да прехвърли подозрението върху друг „извършител”, Зандер възнамерява да вземе сперма от друг съученик.
Франк К:
Той често имаше вземане- даване с момичета. Тогава започнахме да преглеждаме кошчето в стаята му за презервативи.

Диктор:
Няма ли никакви скрупули К. по онова време? Защо помага на Зандер? VV
Франк К.
Отначало той често ме дръпваше и ми казваше: „Ей, ти не смееш, наистина нямаш кураж да го направиш.” И аз за да му докажа обратното,  започнах да му помагам.
Диктор:
Въпреки, че не иска да оставя никакви следи, Максимилиан Зандер решава да документира намерението си. Той заснема видеоматериал.
М. Зандер/запис/:
16. април 2002 

V Аз съм творец … и утре ще създам произведение на изкуството. Моето произведение се нуждае от жертва. Тогава аз ще стоя тук, а останалата паплач- там. Мисля го сериозно…. Съвсем сериозно.

Диктор:
V Вечерта преди убийството Зандер качва видеото в интернет: във форума” Прайм крайм”. Теоретично така видеото може да бъде видяно от всеки. Със своята склонност към себеизразяване той застрашава пъкления си план. Но Зандер явно се чувства недосегаем. VVV На 17 април 2002. Според това, което знаят днес криминалистите, около  20 часа Зандер и Франк К. се отправят към малката горичка, разположена между пансиона и Браунфелс.
Надпис:
Браунфелс, 17 април 2002
Диктор:
За да не оставят следи, те обличат тъмни бояджийски гащеризони, слагат ръкавици и шапки. Vv Към 20.50 ч. Тереза тръгва сама към дома си. Както всеки четвъртък след театралния кръжок. VV
Франк К.
Спомням си много добре това чувство, чувството от онази нощ. Все още я виждам да върви там по пътя. Това е чувство, от което главата ти се пръска.VV
Диктор:
VV Хората от Браунфелс са шокирани от бруталното убийство.VV
Съученичка:
Не мога да си обясня, как някой може да направи такова нещо.V
Диктор:
Как Максимилиан Зандер се е  превърнал в убиец? Дали е бил- както пишат вестниците- побъркан психопат?
Надпис:
Д-р Гуртрам Кнехт, съдебен психиатър
Д-р Кнехт:
Нарцистичното нарушение на личността в никакъв случай не може да се сравнява с някой психопат. От всичко, което знаем в момента, не можем да кажем, че има някакви нарушения в мозъка или физиологични причини, даващи ни основание да смятаме, че тази картина на заболяването се дължи на органични нарушения. 
Диктор:
Повечето нарцисисти никога не стигат до извършване на престъпление. Но и твърде рядко се случва да се подложат на лечение, тъй като обикновено не осъзнават заболяването си. VV  В следващите дни съучастникът К. горко оплаква съдбата си.

Франк К.
Чувствах такава вина, постоянно плачех, но той ми се присмиваше. Когато го срещах навън, той се чувстваше добре както всеки път. VVV
Диктор:
Зандер се опиянява от мисълта, че му се е удало да  извърши „перфектното престъпление”. v Но заслепен от своята надменност, той допуска грешка. И подценява следствените техники на полицията. VVV Криминалистите бързо разбират, че нещо на местопрестъплението не е както трябва. Това, че не намират други улики освен презерватива ги озадачава. Фалшива следа? V Аутопсията показва, че презервативът никога не е бил във вагината на момичето. В бързината Зандер и К. забравят dа го нахлузят на дилдото. V Разпити в пансиона бързо насочват криминалистите по следите на убийците. Книгите за престъпления на Зандер правят впечатление на много от учениците. Фактът, че Зандер и К. са неразделни дава повод за разпита на К.

Надпис:
Карл- Хайнц Бройнингер, главен криминален комисар
К.-Х. Бройнингер:
Започнахме  да разпитваме  К, случайно. К. от самото начало беше много нервен. Изглеждаше потиснат и бързо се оплиташе в противоречия. Vv  След кратко време нервите му не издържаха. VV И направи първите признания.
Диктор
Зандер е арестуван веднага. Но пред своята стая той се отскубва. Vv В този момент Зандер разбира че  планът му е пропаднал. Някой, който си играе на Бог, разбира, че не е Бог.  V А човек със слабости и грешки. Заболяване, с което той не би могъл да живее.

Текст:
Разказът за Максимилиан Зандер се основава на действителен случай. За запазване на правото на анонимност на участниците всички имена и имена на местоположения са променени.
Анонс:
Грях ли е яденето?- мистериозната смърт на 230- килограмова жена. Гледайте следващият епизод на Седемте смъртни гряха.…

Край

Преводач:  Радка Иванова
